ક્રિસમસ આવે એટલે વિતેલા વર્ષની મહત્ત્વની ઘટનાઓ પર મીડિયા સ્ટોરી કરશે. કેમ લ્યા, તમે વિતેલા વર્ષે શેને-શેને મુખ્ય અને લાંબો સમય સમાચાર બનાવ્યા એની સ્ટોરી કેમ નથી કરતા? હકીકતે હર બજેટ સેશન પહેલાં રાષ્ટ્રની વીતેલા વર્ષની રાજકીય ઘટનાનું વિશ્લેષણ થવું જોઈએ. ‘૧૪થી એપ્રિલ ‘૧૮ સુધી વિપક્ષે સરકારી પક્ષના વિરોધમાં શું શું કર્યું? મન ફાવે ત્યારે ઇસ્યૂના મૂળમાં ગયા વગર જ ન્યૂઝ બદલી નાખતા હેશટેગ ને ટ્વિટરના પ્રેમી એવં સાચું, સરળ ‘ને શિષ્ટ લખવા-વાંચવાના આગ્રહી રાષ્ટ્રીય કક્ષાના પત્રકારો-કોલમકારોને આજીજી કરીએ કે ખરેખર ચાર જાગીરની બહાર પ્રજા તરીકે જીવતા ઘર-કુટુંબ સમજે-સ્વીકારે એવી એમની વાત કરો. અફઝલ ગુરુ, રોહિત, કન્હૈયા, રશીદ… કોમવાદ, સહિષ્ણુતા, ખાટલા, પેલેટ-ગનનો વિરોધ, હાર્દિક, અલ્પેશ, જિગ્નેશ, સુપ્રીમના ચુકાદાના વિરોધમાં હિંસા, છોલે-ભટુરે…. હે વિપક્ષકારો, તમારું ખાતું તો જુઓ. સત્તા પ્રાપ્ત કરી કરવી છે કે બસ ઉપવાસ જ કરવા છે? તમારા તરફી લખનાર-બોલનારનું તો ૨૦૦૨થી કોઈ જ નવા શ્રમ કે વિશેષ આવડત વગર એકનું એક વિવિધ રીતે લખી-બોલીને જીવન ચાલે છે, ચાલશે.